title: Kommissionens gennemførelsesforordning (EU) nr. 54/2014 af 21. januar 2014 om udstedelse af importlicenser og tildeling af importrettigheder på grundlag af de ansøgninger, der er indgivet i løbet af de første syv dage af januar 2014 inden for rammerne af de toldkontingenter for fjerkrækød, der er åbnet ved forordning (EF) nr. 616/2007

text:
               22.1.2014

               DA

               Den Europæiske Unions Tidende

               L 19/3

      KOMMISSIONENS GENNEMFØRELSESFORORDNING (EU) Nr. 54/2014
   af 21. januar 2014
   om udstedelse af importlicenser og tildeling af importrettigheder på grundlag af de ansøgninger, der er indgivet i løbet af de første syv dage af januar 2014 inden for rammerne af de toldkontingenter for fjerkrækød, der er åbnet ved forordning (EF) nr. 616/2007
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188,
   under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og
   ud fra følgende betragtninger:

               (1)

               Ved Kommissionens forordning (EF) nr. 616/2007 (3) er der åbnet toldkontingenter for import af fjerkrækød med oprindelse i Brasilien, Thailand og andre tredjelande.

               (2)

               De ansøgninger om importlicenser, der er indgivet i løbet af de første syv dage af januar 2014 for så vidt angår gruppe 1, 2, 4A, 6A, 7 og 8 for delperioden 1. april til 30. juni 2014 overstiger for visse kontingenter de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om.

               (3)

               De ansøgninger om importrettigheder, der er indgivet i løbet af de første syv dage af januar 2014 for så vidt angår gruppe 5A for delperioden 1. april til 30. juni 2014 overstiger for visse kontingenter de disponible mængder. Det bør derfor fastsættes, i hvilket omfang der kan tildeles importrettigheder, idet der fastsættes en tildelingskoefficient, som skal anvendes på de mængder, der er ansøgt om —

         VEDTAGET DENNE FORORDNING:
   Artikel 1
   1.   De i bilaget anførte tildelingskoefficienter anvendes på de ansøgninger om importlicenser, der er indgivet for delperioden 1. april til 30. juni 2014 for så vidt angår gruppe 1, 2, 4A, 6A, 7 og 8, jf. forordning (EF) nr. 616/2007.
   2.   De i bilaget anførte tildelingskoefficienter anvendes på de ansøgninger om importrettigheder, der er indgivet for delperioden 1. april til 30. juni 2014 for så vidt angår gruppe 5A, jf. forordning (EF) nr. 616/2007.
   Artikel 2
   Denne forordning træder i kraft den 22. januar 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. januar 2014.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 238 af 1.9.2006, s. 13.

      (3)  EUT L 142 af 5.6.2007, s. 3.

      BILAG

                  Gruppe nr.

                  Løbenummer

                  Tildelingskoefficient for ansøgninger om importlicenser, der er indgivet for delperioden 1.4.2014-30.6.2014
                  (%)

                  1

                  09.4211

                  0,467704

                  4A

                  09.4214

                  54,332634

                  09.4251

                  9,069004

                  6A

                  09.4216

                  0,494014

                  09.4260

                  2,320193

                  Gruppe nr.

                  Løbenummer

                  Tildelingskoefficient for ansøgninger om importrettigheder, der er indgivet for delperioden 1.4.2014-30.6.2014
                  (%)

                  5A

                  09.4215

                  0,766687

                  09.4254

                  5,027223

                  09.4255

                  6,731740


title: Kommissionens gennemførelsesforordning (EU) nr. 780/2013 af 14. august 2013 om ændring af Kommissionens forordning (EU) nr. 206/2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Den Europæiske Union, og krav vedrørende udstedelse af veterinærcertifikater  EØS-relevant tekst

text:
               15.8.2013

               DA

               Den Europæiske Unions Tidende

               L 219/1

         KOMMISSIONENS GENNEMFØRELSESFORORDNING (EU) Nr. 780/2013
   af 14. august 2013
   om ændring af Kommissionens forordning (EU) nr. 206/2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til Den Europæiske Union, og krav vedrørende udstedelse af veterinærcertifikater
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (1), særlig artikel 3, stk. 1, første og andet afsnit, artikel 6, stk. 1, første afsnit, artikel 7, litra e), artikel 8, litra c), og artikel 13, stk. 1, og
   ud fra følgende betragtninger:

               (1)

               I Kommissionens forordning (EU) nr. 206/2010 (2) fastlægges betingelserne for indførsel af bl.a. visse hovdyr til Unionen. Nævnte forordning finder ikke anvendelse på ikke-domesticerede dyr, der er bestemt til et godkendt organ, institut eller center som defineret i artikel 2, stk. 1, litra c), i direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (3).

               (2)

               Fraværet af specifikke dyresundhedsmæssige betingelser for indførsel af hovdyr, der er bestemt til et godkendt organ, institut eller center i EU, medfører praktiske problemer for sådanne strukturer og begrænser i høj grad deres aktiviteter, da de har behov for at indføre disse dyr.

               (3)

               Der bør fastlægges dyresundhedsmæssige betingelser for indførsel af hovdyr, der er bestemt til et godkendt organ, institut eller center i EU, som tager hensyn til de specifikke forhold for disse dyr. Med henblik på forenkling af EU-lovgivningen bør disse bestemmelser fastsættes i forordning (EU) nr. 206/2010. Anvendelsesområdet for nævnte forordning bør derfor ændres i overensstemmelse hermed.

               (4)

               I forordning (EU) nr. 206/2010 er det fastsat, at hovdyr udelukkende kan indføres til Unionen, hvis de kommer fra de tredjelande, tredjelandsområder og dele heraf, der er anført i bilag I, del 1, til nævnte forordning.

               (5)

               Ved Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (4) tillægges Kommissionen beføjelser til opstilling af lister over de tredjelande eller dele af tredjelande, hvorfra import af nærmere angivne animalske produkter er tilladt.

               (6)

               I Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (5) fastslås det, at import til Unionen af enhovede dyr kun tillades fra tredjelande, der er opført på en liste, der skal opstilles eller ændres efter den procedure, der er fastlagt i nævnte direktiv.

               (7)

               I Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (6) fastslås det, at fjerkræ og rugeæg, der indføres til Unionen, skal komme fra tredjelande, der er opført på en liste udarbejdet af Kommissionen efter den fremgangsmåde, der er fastlagt i direktivet.

               (8)

               I forbindelse med indførsel af hovdyr, der er bestemt til et godkendt organ, institut eller center i EU, bør de generelle betingelser for indførsel af levende dyr til Unionen og yderligere specifikke dyresundhedsmæssige betingelser være opfyldt, og der bør stilles specifikke garantier, som sikrer, at de dyr, der indføres til Unionen, ikke bringer Unionens dyresundhedsstatus i fare.

               (9)

               De generelle betingelser for indførsel af levende dyr til Unionen, som består af et effektivt system af veterinærtjenester med ansvar for kontrol af dyresundheden, opfyldes for øjeblikket af de tredjelande, tredjelandsområder og dele heraf, som er opført på lister i henhold til direktiv 2002/99/EF, 2009/156/EF og 2009/158/EF.

               (10)

               De generelle betingelser for indførsel af levende dyr til Unionen garanterer imidlertid ikke, at hovdyr er sygdomsfrie. Individuelle dyr kan være bærere af smitsomme sygdomme, der kan spredes på Unionens område og dermed bringe dyresundheden i Unionen i fare. Hovdyr, der er bestemt til et godkendt organ, institut eller center, bør derfor kun indføres til Unionen direkte fra et organ, institut eller center, som opfylder visse betingelser, og som er godkendt af den kompetente myndighed i det tredjeland, tredjelandsområde eller del heraf, hvor det pågældende organ, institut eller center har hjemsted.

               (11)

               Listen over sådanne organer, institutter eller centre bør udarbejdes af bestemmelsesmedlemsstaten efter en vurdering af alle de relevante oplysninger.

               (12)

               Med henblik på at beskytte dyresundheden i Unionen er det afgørende, at sendinger af hovdyr, der indføres til Unionen, og som er bestemt til godkendte organer, institutter eller centre, transporteres direkte og straks til deres bestemmelsessted i lukkede containere, og at yderligere bevægelser af sådanne dyr inden for Unionen begrænses.

               (13)

               Med henblik på at imødegå ekstraordinære omstændigheder, som f.eks. situationer med dyrevelfærdsproblemer, bevarelse af truede arter, pludselige naturkatastrofer eller politiske uroligheder, hvorunder det ikke er muligt at opfylde alle dyresundhedsmæssige betingelser og især kravene vedrørende godkendelse af oprindelsesorganer, -institutter eller -centre, bør medlemsstaterne på specifikke betingelser have mulighed for at indføre visse hovdyr, der er bestemt til et godkendt organ, institut eller center. Det bør dog i disse tilfælde være påkrævet med en tilladelse for at sikre en passende reduktion af dyresundhedsrisikoen.

               (14)

               Forordning (EU) nr. 206/2010 bør derfor ændres.

               (15)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Forordning (EU) nr. 206/2010 ændres som følger:

               1)

               Artikel 1, stk. 3, udgår.

               2)

               Som artikel 3a indsættes:
               "Artikel 3a
               Betingelser for indførsel af hovdyr, der er bestemt til et godkendt organ, institut eller center
               1.   Uanset artikel 3 kan den kompetente myndighed i en medlemsstat tillade indførsel til den pågældende medlemsstats område af sendinger af hovdyr af de arter, som er opført i bilag VI, del 1, tabel 1, 2 og 3, hvis disse sendinger er bestemt til et godkendt organ, institut eller center, forudsat at følgende betingelser er opfyldt:

                           a)

                           bestemmelsesmedlemsstatens kompetente myndighed har foretaget en vurdering af den dyresundhedsrisiko, som hver sending kan medføre for Unionen

                           b)

                           den pågældende sending kommer fra et tredjeland, tredjelandsområde eller en del heraf, som er opført på en af listerne i:

                                       i)

                                       del 1 i bilag I eller del 1 i bilag II til nærværende forordning

                                       ii)

                                       beslutning 2004/211/EF (7), beslutning 2007/777/EF (8), forordning (EF) nr. 798/2008 (9), forordning (EF) nr. 119/2009 (10), forordning (EU) nr. 605/2010 (11)

                           c)

                           hovdyrene kommer fra et organ, institut eller center i et tredjeland, tredjelandsområde eller en del heraf som omhandlet i litra a), som er opført på en liste, der er udarbejdet i henhold til artikel 3c

                           d)

                           hovdyrene har været holdt i karantæne i en vektorbeskyttet facilitet på det i litra c) omhandlede organs, instituts eller centers anlæg i den periode, der er fastsat i de relevante certifikater

                           e)

                           hovdyrene sendes direkte til et godkendt organ, institut eller center i bestemmelsesmedlemsstaten

                           f)

                           hovdyrene ledsages af et passende veterinærcertifikat, udfærdiget i overensstemmelse med det relevante standardveterinærcertifikat som omhandlet i bilag VI, tabel 1, 2 og 3, og fastsat i nævnte bilag, del 2

                           g)

                           hovdyrene opfylder de krav, der er fastsat i det i litra f) omhandlede veterinærcertifikat.

                     Bestemmelsesmedlemsstaten underretter Kommissionen og de øvrige medlemsstater i Den Stående Komité for Fødevarekæden og Dyresundhed om den tilladelse, der er udstedt i henhold til stk. 1, inden hovdyrene indføres til bestemmelsesmedlemsstatens område.
               2.   I tilfælde hvor ekstraordinære omstændigheder gør det umuligt at opfylde betingelserne i stk. 1, litra c) og d), kan bestemmelsesmedlemsstatens kompetente myndighed tillade indførsel til bestemmelsesmedlemsstatens område af de hovdyr, der er opført i bilag VI, tabel 1, 2 og 3, fra andre bedrifter, som ikke opfylder betingelserne i de nævnte litra, forudsat at betingelserne i stk. 1, litra a), b) og e)-g), er opfyldt, og at følgende supplerende betingelser er opfyldt:

                           a)

                           ejeren eller en fysisk person, som repræsenterer ejeren, har tidligere indgivet en ansøgning om tilladelse, og bestemmelsesmedlemsstaten har efter at have foretaget en risikovurdering, som viste, at indførsel af de pågældende hovdyr til bestemmelsesmedlemsstatens område ikke udgør en dyresundhedsrisiko for Unionen, imødekommet en sådan ansøgning

                           b)

                           hovdyrene har været holdt i karantæne i det tredjeland, tredjelandsområde eller del heraf, hvorfra de kommer, under offentligt tilsyn, så længe det er nødvendigt for at opfylde de dyresundhedsmæssige betingelser, der er fastsat i det i litra f) omhandlede standardveterinærcertifikat:

                                       i)

                                       på et sted, som er godkendt af den kompetente myndighed i det tredjeland, tredjelandsområde eller del heraf, som dyrene kommer fra

                                       ii)

                                       i overensstemmelse med de ordninger, der er fastlagt i tilladelsen, og som skal yde mindst de samme garantier, som sikres ved stk. 1, litra a), b) og e)-g).

                     Når der indføres hovdyr til Unionen i henhold til stk. 1 skal de holdes i karantæne hos det godkendte organ, institut eller center, som de er bestemt til, i mindst seks måneder fra tidspunktet for indførsel til Unionen, og i denne periode kan de kompetente myndigheder anvende de betingelser, der er fastsat i artikel 8, stk. 1, litra a), i Rådets direktiv 90/425/EØF.
               Den bestemmelsesmedlemsstat, som tillader indførsel af hovdyr i henhold til stk. 1 underretter Kommissionen og de øvrige medlemsstater i Den Stående Komité for Fødevarekæden og Dyresundhed om en sådan tilladelse, inden hovdyrene indføres til bestemmelsesmedlemsstatens område.

               3)

               Som artikel 3b indsættes:
               "Artikel 3b
               Betingelser for indførsel og transit af hovdyr, der er bestemt til et godkendt organ, institut eller center, gennem en medlemsstats område for at nå bestemmelsesmedlemsstaten
               Transit af hovdyr som omhandlet i artikel 3a gennem en medlemsstat for at nå bestemmelsesmedlemsstaten tillades kun, hvis transitmedlemsstatens kompetente myndighed har givet tilladelse hertil. Denne tilladelse kan kun gives på grundlag af en risikovurdering udarbejdet af den pågældende kompetente myndighed på baggrund af oplysninger, som er fremsendt af bestemmelsesmedlemsstaten.
               Når bestemmelsesmedlemsstaten godkender indførsel af dyr i henhold til betingelserne i artikel 3a, underretter den inden transitforsendelsen Kommissionen og de øvrige medlemsstater i Den Stående Komité for Fødevarekæden og Dyresundhed."

               4)

               Som artikel 3c indsættes:
               "Artikel 3c
               Liste over godkendte organer, institutter og centre i tredjelande, tredjelandsområder og dele heraf
               1.   Hver medlemsstat kan på baggrund af en vurdering af overensstemmelse med betingelserne i stk. 2 udarbejde en liste over organer, institutter og centre, hvorfra det i henhold til artikel 3a, stk. 1, er tilladt at indføre hovdyr til den pågældende medlemsstats område.
               2.   Et organ, institut eller center i et tredjeland, tredjelandsområde eller en del heraf kan kun optages på listen som omhandlet i stk. 1, hvis følgende betingelser er opfyldt:

                           a)

                           organet, instituttet eller centret opfylder betingelserne i bilag VI, del 3

                           b)

                           organet, instituttet eller centret er godkendt af den kompetente myndighed i det tredjeland, tredjelandsområde eller del heraf, hvor det pågældende organ, institut eller center har hjemsted

                           c)

                           den kompetente myndighed i det pågældende tredjeland, tredjelandsområde eller del heraf yder passende garantier for, at de betingelser for godkendelse af organer, institutter eller centre, som er fastsat i bilag VI, del 4, er opfyldt.

                     3.   En medlemsstat kan på den i stk. 1 omhandlede liste optage organer, institutter eller centre i tredjelande, der allerede er optaget på en sådan liste udarbejdet af en anden medlemsstat, uden at foretage en vurdering af overensstemmelse med betingelserne i stk. 2.
               4.   Medlemsstaterne ajourfører de i stk. 1 omhandlede lister under hensyntagen især til suspension eller tilbagetrækning af en godkendelse, som den kompetente myndighed i et tredjeland, tredjelandsområde eller en del heraf har udstedt til organer, institutter eller centre, der har hjemsted i dette land, område eller del heraf, og som er opført på disse lister.
               5.   Medlemsstaterne offentliggør ved hjælp af internetbaserede informationssider de i stk. 1 omhandlede lister og ajourfører disse internetbaserede informationssider.
               6.   Medlemsstaterne meddeler Kommissionen internetadressen for de internetbaserede informationssider."

               5)

               Artikel 4 affattes således:
               "Artikel 4
               Betingelser vedrørende samlestederne for visse sendinger af hovdyr
               1.   Sendinger af hovdyr, der indeholder levende dyr fra mere end én bedrift, må kun indføres til Unionen, hvis de er samlet på samlesteder, der er godkendt af den kompetente myndighed i det tredjeland, tredjelandsområde eller del heraf, hvor dyrene kommer fra, i overensstemmelse med kravene i bilag I, del 5.
               2.   Sendinger af hovdyr, der indføres til Unionen i henhold til artikel 3a eller artikel 6, må ikke stamme fra mere end én bedrift, og må ikke samles på samlesteder."

               6)

               Artikel 8, litra b), affattes således:

                           "b)

                           aflæsses eller, hvis der er tale om lufttransport, flyttes til et andet fly i eller transporteres ad vej eller jernbane eller drives til fods gennem et tredjeland, et tredjelandsområde eller dele heraf, som ikke er godkendt til eksport til Unionen af de pågældende dyr."

               7)

               Artikel 11, stk. 1, affattes således:
               "1.   Efter deres indførsel til Unionen sendes andre sendinger af hovdyr end dem, der er omhandlet i artikel 3a, straks i et vektorbeskyttet transportmiddel til bestemmelsesbedriften.
               Hovdyrene skal forblive på den pågældende bedrift i mindst 30 dage, medmindre de sendes direkte til et slagteri."

               (8)

               Som artikel 13a indsættes:
               "Artikel 13a
               Betingelser, der gælder efter indførsel af sendinger af hovdyr, der er bestemt til godkendte organer, institutter eller centre
               1.   Sendinger af hovdyr, der indføres til Unionen, og som er bestemt til godkendte organer, institutter eller centre, sendes straks til det godkendte organ, institut elle center, som de er bestemt til, i et transportmiddel, der er vektorbeskyttet og konstrueret således, at dyrene ikke kan undslippe, og ekskrementer, urin, strøelse, foder, affald eller andet materiale ikke kan flyde ud eller falde af køretøjet eller containeren under transporten.
               2.   Dyrene skal holdes i karantæne i en vektorbeskyttet facilitet på bestemmelsesmedlemsstatens godkendte organs, instituts eller centers anlæg i mindst 30 dage. Efter disse 30 dages karantæne kan dyrene flyttes til et andet godkendt organ, institut eller center.
               3.   Dyr, der er indført til et godkendt organ, institut eller center, må kun flyttes til et andet bestemmelsessted end et godkendt organ, institut eller center, hvis:

                           a)

                           der er forløbet mindst seks måneder efter indførsel til Unionen, og

                           b)

                           flytningen foretages i henhold til bilag C, punkt 4, i direktiv 92/65/EØF.

                     4.   Uanset stk. 3 kan dyr forlade et godkendt organ, institut eller center inden udløbet af den i nævnte stykke fastsatte periode på seks måneder, forudsat at følgende betingelser er opfyldt:

                           a)

                           dyrene eksporteres til et tredjeland, tredjelandsområde eller del heraf

                           b)

                           dyrene transporteres med henblik på den i litra a) omhandlede eksport i et transportmiddel, der er vektorbeskyttet og konstrueret således, at dyrene ikke kan undslippe, og ekskrementer, urin, strøelse, foder, affald eller andet materiale ikke kan flyde ud eller falde af køretøjet eller containeren under transporten."

               9)

               Teksten i bilaget til denne forordning indsættes som bilag VI.

         Artikel 2
   Ikrafttrædelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. august 2013.

            På Kommissionens vegne

         José Manuel BARROSO

            Formand

      (1)  EUT L 139 af 30.4.2004, s. 321.

      (2)  EUT L 73 af 20.3.2010, s. 1.

      (3)  EFT L 268 af 14.9.1992, s. 54.

      (4)  EFT L 18 af 23.1.2003, s. 11.

      (5)  EUT L 192 af 23.7.2010, s. 1.

      (6)  EUT L 343 af 22.12.2009, s. 74.

      (7)  EUT L 73 af 11.3.2004, s. 1.

      (8)  EUT L 312 af 30.11.2007, s. 49.

      (9)  EUT L 226 af 23.8.2008, s. 1.

      (10)  EUT L 39 af 10.2.2009, s. 12.

      (11)  EUT L 175 af 10.7.2010, s. 1."

      BILAG

            "BILAG VI
            DEL 1

                           Tabel 1

                                    "RUM-A"

                                    :

                                    Standardveterinærcertifikat for dyr af de nedenfor anførte arter, som kommer fra og er bestemt til et godkendt organ, institut eller center.

                           Orden

                           Familie

                           Slægt/art

                        Artiodactyla

                        Antilocapridae

                           Antilocapra ssp.

                        Bovidae

                           Addax ssp., Aepyceros ssp., Alcelaphus ssp., Ammodorcas ssp., Ammotragus ssp., Antidorcas ssp., Antilope ssp., Bison ssp., Bos ssp. (inkl. Bibos, Novibos, Poephagus), Boselaphus ssp., Bubalus ssp. (inkl. anoa), Budorcas ssp., Capra ssp., Cephalophus ssp., Connochaetes ssp., Damaliscus ssp. (inkl. Beatragus), Dorcatragus ssp., Gazella ssp., Hemitragus ssp., Hippotragus ssp., Kobus ssp., Litocranius ssp., Madoqua ssp., Naemorhedus ssp. (inkl. Nemorhaedus og Capricornis), Neotragus ssp., Oreamnos ssp., Oreotragus ssp., Oryx ssp., Ourebia ssp., Ovibos ssp., Ovis ssp., Patholops ssp., Pelea ssp., Procapra ssp., Pseudois ssp., Pseudoryx ssp., Raphicerus ssp., Redunca ssp., Rupicapra ssp., Saiga ssp., Sigmoceros-Alecelaphus ssp., Sylvicapra ssp., Syncerus ssp., Taurotragus ssp., Tetracerus ssp., Tragelaphus ssp. (inkl. Boocerus).

                        Camelidae

                           Camelus ssp., Lama ssp., Vicugna ssp.

                        Cervidae

                           Alces ssp., Axis-Hyelaphus ssp., Blastocerus ssp., Capreolus ssp., Cervus-Rucervus ssp., Dama ssp., Elaphurus ssp., Hippocamelus ssp., Hydropotes ssp., Mazama ssp., Megamuntiacus ssp., Muntiacus ssp., Odocoileus ssp., Ozotoceros ssp., Pudu ssp., Rangifer ssp.

                        Giraffidae

                           Giraffa ssp., Okapia ssp.

                        Moschidae

                           Moschus ssp.

                        Tragulidae

                           Hyemoschus ssp., Tragulus-Moschiola ssp.

                           Tabel 2

                                    "SUI-A"

                                    :

                                    Standardveterinærcertifikat for dyr af de nedenfor anførte arter, som kommer fra og er bestemt til et godkendt organ, institut eller center.

                           Orden

                           Familie

                           Slægt/art

                        Artiodactyla

                        Suidae

                           Babyrousa ssp., Hylochoerus ssp., Phacochoerus ssp., Potamochoerus ssp., Sus ssp.

                        Tayassuidae

                           Catagonus ssp., Pecari-Tayassu ssp.

                        Hippopotamidae

                           Hexaprotodon-Choeropsis ssp., Hippopotamus ssp.

                           Tabel 3

                                    "TRE-A"

                                    :

                                    Standardveterinærcertifikat for dyr af de nedenfor anførte arter, som kommer fra og er bestemt til et godkendt organ, institut eller center.

                           Orden

                           Familie

                           Slægt/art

                        Perissodactyla

                        Tapiridae

                           Tapirus ssp.

                        Rhinocerotidae

                           Ceratotherium ssp., Dicerorhinus ssp., Diceros ssp. og Rhinoceros ssp.

                        Proboscidea

                        Elephantidae

                           Elephas ssp., Loxodonta ssp.

                  DEL 2

            DEL 3

               Krav til organer, institutter eller centre i tredjelande

            Organet, instituttet eller centret i et tredjeland skal opfylde følgende betingelser:

                        a)

                        Det skal være klart afgrænset og adskilt fra sine omgivelser.

                        b)

                        Det skal have passende midler til at indfange, indespærre og isolere dyr og passende karantænefaciliteter og godkendte operative standardprocedurer for dyr af ukendt oprindelse.

                        c)

                        Det skal have en vektorbeskyttet struktur, som opfylder følgende krav:

                                    i)

                                    Den skal have passende fysiske barrierer på ind- og udgangssteder.

                                    ii)

                                    For at holde vektorer ude skal den vektorbeskyttede struktur for alle åbninger have trådnet med passende maskestørrelse, der skal imprægneres regelmæssigt med et godkendt insekticid efter fabrikantens anvisninger.

                                    iii)

                                    Der skal foretages vektorovervågning og -bekæmpelse i og omkring den vektorbeskyttede struktur.

                                    iv)

                                    Der skal træffes foranstaltninger for at begrænse eller fjerne reproduktionssteder for vektorer i nærheden af den vektorbeskyttede struktur.

                                    v)

                                    Der skal foreligge operative standardprocedurer, herunder beskrivelser af backup- og alarmsystemer, for driften af den vektorbeskyttede struktur og transport af dyr fra denne struktur til pålæsningsstedet.

                        d)

                        Det skal i et register anføre følgende ajourførte oplysninger, der opbevares i mindst ti år:

                                    i)

                                    antallet af dyr af hver art i deres anlæg og dyrenes identitet (alder, køn, art og individuel identifikation, hvor det er relevant)

                                    ii)

                                    antallet af dyr, som ankommer til eller forlader deres anlæg, og dyrenes identitet (alder, køn, art og individuel identifikation, hvor det er relevant), samt oplysninger om dyrenes oprindelsessted eller bestemmelsessted, transportmiddel og sundhedsstatus

                                    iii)

                                    resultater af blodprøver og alle andre diagnosticeringsprocedurer, som dyrene har været underkastet i deres anlæg

                                    iv)

                                    sygdomstilfælde og den eventuelle behandling deraf

                                    v)

                                    resultater af post mortem-undersøgelser af dyr, som er døde i deres anlæg, herunder dødfødte dyr

                                    vi)

                                    de iagttagelser, der er gjort i løbet af en eventuel isolations- eller karantæneperiode.

                        e)

                        Det skal i mindst de sidste tre år have været frit for de sygdomme, der er anført i bilag A til direktiv 92/65/EØF eller nævnt i veterinærcertifikatet for de relevante arter, som er fastlagt i bilag VI, del 2, til denne forordning, hvilket skal være dokumenteret i de i litra d) omhandlede registre og ved resultaterne af de kliniske undersøgelser og laboratorieundersøgelser, der er foretaget på dyrene i deres anlæg

                        f)

                        Det skal enten have en ordning med et laboratorium, som er godkendt af den kompetente myndighed, om udførelse af post mortem-undersøgelser eller have et eller flere egnede lokaler, hvor disse undersøgelser kan udføres under tilsyn af den godkendte dyrlæge.

                        g)

                        Det skal sikre bortskaffelse af kadavere af dyr, som er døde af en sygdom eller aflivet.

                        h)

                        Det skal kontraktligt eller ved en retsakt sikre, at der tilknyttes en dyrlæge, som er godkendt og kontrolleres af den kompetente myndighed, og som:

                                    i)

                                    sørger for, at den fornødne sygdomsovervågning og de fornødne kontrolforanstaltninger gennemføres i organet, på instituttet eller centret. Disse foranstaltninger skal under hensyntagen til sygdomssituationen godkendes af den kompetente myndighed i det/den tredjeland, tredjelandsområde eller del heraf, hvor organet, instituttet eller centret har hjemsted, og skal mindst omfatte følgende:

                                                —

                                                en årlig sygdomsovervågningsplan, herunder passende kontrolforanstaltninger vedrørende zoonoser hos dyrene i anlægget

                                                —

                                                klinisk undersøgelse, laboratorieundersøgelse og post mortem-undersøgelse af dyr, der mistænkes for at være ramt af overførbare sygdomme og zoonoser

                                                —

                                                vaccinationer af modtagelige dyr mod smitsomme sygdomme og zoonoser

                                    ii)

                                    sikrer, at mistænkelige dødsfald eller tilstedeværelse af et symptom, der tyder på, at dyr har pådraget sig en eller flere af de sygdomme, der er anført i bilag A til direktiv 92/65/EØF, eller nævnt i veterinærcertifikatet for de relevante arter, som er fastlagt i bilag VI, del 2, til denne forordning, omgående anmeldes til den kompetente myndighed, når den pågældende sygdom er anmeldelsespligtig i det/den pågældende tredjeland, tredjelandsområde eller del heraf

                                    iii)

                                    sikrer, at tilkomne dyr om nødvendigt er blevet holdt i karantæne i overensstemmelse med instrukserne fra den kompetente myndighed

                                    iv)

                                    sikrer overensstemmelse med de dyresundhedsmæssige betingelser, som dyrene skal opfylde for at blive indført til Unionen.

                  DEL 4

               Betingelser for godkendelse af organer, institutter eller centre i tredjelande

                        1.

                        Kun organer, institutter eller centre, som opfylder kravene i del 3, godkendes.

                        2.

                        Hvis der stilles krav om beskyttelse mod vektorer, godkendes strukturen udelukkende som vektorbeskyttet, hvis kravene i del 3, litra c), er opfyldt. Det er en forudsætning for udstedelse af godkendelsen, at den kompetente myndighed mindst tre gange i løbet af den påkrævede beskyttelsesperiode (i begyndelsen, i løbet af og i slutningen af denne periode) kontrollerer effektiviteten af de vektorbeskyttende foranstaltninger ved hjælp af en vektorfælde inde i den vektorbeskyttede struktur.

                        3.

                        De godkendte organer, institutter og centre får tildelt et individuelt godkendelsesnummer.

                        4.

                        Godkendelsen er kun gyldig, såfremt følgende betingelser er opfyldt:
                        En embedsdyrlæge fører tilsyn med anlægget og varetager følgende opgaver:

                                    i)

                                    inspicerer organets, instituttets eller centrets anlæg mindst én gang om året

                                    ii)

                                    foretager audit af den i del 3, litra h), omhandlede dyrlæge og gennemførelsen af den årlige sygdomsovervågningsplan, der er nævnt i litra h), nr. i), første led

                                    iii)

                                    sikrer, at bestemmelserne i del 3 og 4 er opfyldt

                                    iv)

                                    kontrollerer:

                                                —

                                                overensstemmelse med de dyresundhedsmæssige betingelser, som dyrene skal opfylde for at blive indført til Unionen

                                                —

                                                at der ved de kliniske undersøgelser, post mortem-undersøgelser og laboratorieundersøgelser, der er foretaget på dyrene, ikke er påvist nogen af de sygdomme, der er anført i bilag A til direktiv 92/65/EØF eller nævnt i veterinærcertifikatet for de relevante arter, som er fastlagt i bilag VI, del 2, til denne forordning.

                        5.

                        Godkendelsen trækkes tilbage, hvis den kompetente myndighed finder, at kravene i del 3 ikke længere er opfyldt.

                        6.

                        Ved anmeldelse af mistanke om forekomsten af en af de sygdomme, der er anført i bilag A til direktiv 92/65/EØF eller nævnt i veterinærcertifikatet for de relevante arter, som er fastlagt i bilag VI, del 2, til denne forordning, suspenderer den kompetente myndighed godkendelsen af organet, instituttet eller centret, indtil mistanken er officielt afkræftet. Afhængigt af, hvilken sygdom det drejer sig om, og risikoen for overførsel af sygdommen, kan suspensionen vedrøre hele organet, instituttet eller centret eller kun visse dyrekategorier, der er modtagelige for den pågældende sygdom. Den kompetente myndighed sikrer, at der træffes de nødvendige foranstaltninger til at bekræfte eller afkræfte mistanken og til at undgå spredning af sygdommen.

                        7.

                        Når den sygdom, der er mistanke om, jf. punkt 6, bekræftes, tilbagetrækkes godkendelsen af organet, instituttet eller centret.

                        8.

                        Hvis godkendelsen af et organ, institut eller center trækkes tilbage, kan det først godkendes igen, såfremt følgende betingelser er opfyldt:

                                    a)

                                    sygdommen er udryddet og smittekilden er fjernet i det pågældende organs, instituts eller centers anlæg

                                    b)

                                    det pågældende organs, instituts eller centers anlæg er blevet rengjort og desinficeret på passende vis

                                    c)

                                    det pågældende organ, institut eller center opfylder kravene i del 3, litra a)-d) og f)-h).

                        9.

                        Den kompetente myndighed, som har godkendt organet, instituttet eller centret, underretter de medlemsstater, der har optaget det pågældende organ, institut eller center på deres lister over godkendte organer, institutter og centre, om suspensionen, tilbagetrækningen eller fornyelsen af godkendelsen."


title: Kommissionens gennemførelsesforordning (EU) nr. 463/2014 af 5. maj 2014 om vilkår og betingelser for det elektroniske system til udveksling af data mellem medlemsstaterne og Kommissionen, jf. Europa-Parlamentets og Rådets forordning (EU) nr. 223/2014 om Den Europæiske Fond for Bistand til de Socialt Dårligst Stillede

text:
               7.5.2014

               DA

               Den Europæiske Unions Tidende

               L 134/32

         KOMMISSIONENS GENNEMFØRELSESFORORDNING (EU) Nr. 463/2014
   af 5. maj 2014
   om vilkår og betingelser for det elektroniske system til udveksling af data mellem medlemsstaterne og Kommissionen, jf. Europa-Parlamentets og Rådets forordning (EU) nr. 223/2014 om Den Europæiske Fond for Bistand til de Socialt Dårligst Stillede
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 223/2014 af 11. marts 2014 om Den Europæiske Fond for Bistand til de Socialt Dårligst Stillede (1), særlig artikel 30, stk. 4, og
   ud fra følgende betragtninger:

               (1)

               I henhold til artikel 30, stk. 4, i forordning (EU) nr. 223/2014 skal al officiel udveksling af oplysninger mellem medlemsstaterne og Kommissionen foregå ved brug af et elektronisk dataudvekslingssystem. Det er derfor nødvendigt at fastlægge vilkårene og betingelserne, som det elektroniske dataudvekslingssystem skal overholde.

               (2)

               For at garantere forbedret kvalitet af oplysningerne om gennemførelsen af operationelle programmer, forbedret anvendelighed af systemet og forenkling er det nødvendigt at specificere grundlæggende krav til formen og omfanget af de oplysninger, der skal udveksles.

               (3)

               Det er nødvendigt at specificere principper samt relevante regler for brug af systemet med hensyn til identificering af den part, der er ansvarlig for at uploade dokumenter og foretage opdateringer heri.

               (4)

               For at garantere nedbringelsen af den administrative byrde for medlemsstaterne og Kommissionen, samtidig med at en effektiv elektronisk udveksling af oplysninger sikres, er det nødvendigt at fastsætte systemets tekniske kendetegn.

               (5)

               Medlemsstaterne og Kommissionen bør også have mulighed for at registrere og udveksle data på to forskellige måder, der skal fastsættes. Det er også nødvendigt at fastsætte regler for force majeure, der hindrer brugen af det elektroniske dataudvekslingssystem, for at sikre at både medlemsstaterne og Kommissionen fortsat kan udveksle oplysninger gennem alternative kanaler.

               (6)

               Medlemsstaterne og Kommissionen bør sikre, at dataudveksling gennem det elektroniske dataudvekslingssystem gennemføres på en sikker måde under hensyntagen til oplysningernes tilgængelighed, integritet, autenticitet, fortrolighed og uafviselighed. Der bør derfor fastlægges sikkerhedsregler.

               (7)

               Denne forordning bør respektere de grundlæggende rettigheder og overholde de principper, som anerkendes i Den Europæiske Unions charter om grundlæggende rettigheder, og særlig retten til beskyttelsen af personoplysninger. Denne forordning bør derfor anvendes i overensstemmelse med disse rettigheder og principper. Europa-Parlamentets og Rådets direktiv 95/46/EF (2) finder anvendelse for så vidt angår personoplysninger, der behandles af medlemsstaterne. Europa-Parlamentets og Rådets forordning (EF) nr. 45/2001 (3) finder anvendelse for så vidt angår behandlingen af personoplysninger i EU-institutioner og -organer og fri udveksling af sådanne oplysninger.

               (8)

               For at sikre omgående anvendelse af foranstaltningerne i denne forordning, bør den træde i kraft dagen efter offentliggørelsen i Den Europæiske Unions Tidende.

               (9)

               Foranstaltningerne i denne forordning er i overensstemmelse med udtalelse fra Udvalget for Den Europæiske Fond for Bistand til de Socialt Dårligst Stillede —

         VEDTAGET DENNE FORORDNING:
   KAPITEL I

      BESTEMMELSER, DER GENNEMFØRER FORORDNING (EU) Nr. 223/2014 FOR SÅ VIDT ANGÅR DEN EUROPÆISKE FOND FOR BISTAND TIL DE SOCIALT DÅRLIGST STILLEDE

         ELEKTRONISK DATAUDVEKSLINGSSYSTEM

   (Bemyndigelse under artikel 30, stk. 4, i forordning (EU) nr. 223/2014)
   Artikel 1
   Oprettelse af et elektronisk dataudvekslingssystem
   Kommissionen opretter et elektronisk dataudvekslingssystem til alle officielle udvekslinger af oplysninger mellem medlemsstaterne og Kommissionen.
   Artikel 2
   Indhold af det elektroniske dataudvekslingssystem
   Det elektroniske dataudvekslingssystem (herefter benævnt »SFC2014«) skal mindst indeholde de oplysninger, der er specificeret i de modeller, formater og skabeloner, der er fastsat i overensstemmelse med forordning (EU) nr. 223/2014. De oplysninger, der skal gives i de elektroniske formularer, der findes i SFC2014 (herefter benævnt »strukturerede data«), kan ikke erstattes af ikkestrukturerede data, herunder brug af hyperlinks eller andre typer af ikkestrukturerede data såsom vedhæftede dokumenter eller billeder. Når en medlemsstat sender de samme oplysninger i form af strukturerede data og ikkestrukturerede data benyttes de strukturerede data i tilfælde af uoverensstemmelser.
   Artikel 3
   Drift af SFC2014
   1.   Kommissionen, de myndigheder, der er udpeget af medlemsstaterne i henhold til artikel 59, stk. 3, i Europa-Parlamentets og Rådets forordning (EU, Euratom) nr. 966/2012 (4) og artikel 31 i forordning (EU) nr. 223/2014, samt de organer, som har fået uddelegeret opgaver af disse myndigheder, indfører de oplysninger til overførsel i SFC2014, som de er ansvarlige for og evt. opdateringer hertil.
   2.   Enhver overførsel af oplysninger til Kommissionen kontrolleres og fremsendes af en anden person end den person, som har indført dataene for overførelsen. Denne adskillelse af opgaverne understøttes af SFC2014 eller af medlemsstaternes forvaltnings- og kontrolinformationssystemer, der automatisk forbinder sig med SFC2014.
   3.   Medlemsstaterne udpeger på nationalt plan en eller flere personer, der som ansvarlig(e) for forvaltningen af adgangsrettigheder til SFC2014 skal udføre følgende opgaver:

               a)

               identificere brugere, der kræver adgang, idet det sikres, at disse brugere er ansat i organisationen

               b)

               informere brugere om deres forpligtelser til at sikre systemets sikkerhed

               c)

               kontrollere, at brugerne er berettigede til at have det krævede sæt af rettigheder i forhold til deres opgaver og hierarkiske position

               d)

               anmode om, at adgangsrettighederne ophører, når disse adgangsrettigheder ikke længere er nødvendige eller berettigede

               e)

               straks rapportere mistænkelige begivenheder, der kan skabe tvivl om systemets sikkerhed

               f)

               sikre, at data til identifikation af brugerne til stadighed er pålidelige ved at rapportere enhver forandring

               g)

               tage de nødvendige forholdsregler i forhold til databeskyttelse og fortrolig behandling af forretningshemmeligheder i overensstemmelse med EU-regler og nationale regler

               h)

               informere Kommissionen om enhver forandring, der påvirker medlemsstatens myndigheders eller SFC2014-brugernes kapacitet til at udføre de opgaver, der henvises til i stk. 1, eller deres personlige kapacitet til at udføre de opgaver, der henvises til i litra a)-g).

         4.   Udvekslinger af data og transaktioner forsynes med en obligatorisk elektronisk signatur i den betydning, der er fastsat i Europa-Parlamentets og Rådets direktiv 1999/93/EF (5). Medlemsstaterne og Kommissionen anerkender den elektroniske signatur, som anvendes i SFC2014 til udveksling af data, som antageligt bevis i retssager.
   Oplysninger behandlet i SFC2014 respekterer beskyttelsen af personoplysninger for enkeltpersoner og fortroligheden af forretningshemmeligheder for juridiske enheder i overensstemmelse med Europa-Parlamentets og Rådets direktiv 2002/58/EF (6), Europa-Parlamentets og Rådets direktiv 2009/136/EF (7), direktiv 95/46/EF og forordning (EF) nr. 45/2001.
   Artikel 4
   Kendetegn ved SFC2014
   For at sikre en effektiv elektronisk udveksling af oplysninger har SFC2014 følgende kendetegn:

               a)

               interaktive formularer eller formularer, der er udfyldt af systemet på forhånd på baggrund af de data, der allerede er registreret i systemet

               b)

               automatiske udregninger, når de kan nedbringe brugernes registreringsarbejde

               c)

               automatiske indbyggede kontroller til at kontrollere de overførte datas indre sammenhæng og disse datas overensstemmelse med relevante regler

               d)

               systemskabte advarsler, der advarer brugerne af SFC2014 om, at visse aktioner kan eller ikke kan udføres

               e)

               onlinestatusopfølgning af, hvordan de registrerede oplysninger behandles i systemet

               f)

               tilgængelighed af historiske data med hensyn til alle de oplysninger, der er registreret for et operationelt program.

         Artikel 5
   Overførsel af data gennem SFC2014
   1.   SFC2014 er tilgængeligt for medlemsstaterne og Kommissionen enten direkte gennem en interaktiv brugergrænseflade (dvs. en webapplikation) eller gennem en teknisk grænseflade, der bruger forudbestemte protokoller (dvs. webtjenester), der giver mulighed for automatisk synkronisering og overførsel af data mellem medlemsstaternes informationssystemer og SFC2014.
   2.   Datoen for medlemsstatens elektroniske overførsel af oplysninger til Kommissionen eller omvendt vil blive anset for at være fremsendelsesdatoen for det pågældende dokument.
   3.   I tilfælde af force majeure, en fejlfunktion i SFC2014 eller mangel på forbindelse med SFC2014 i mere end én arbejdsdag i løbet af den sidste uge inden en lovhjemlet frist for fremlæggelse af oplysninger eller i perioden fra 23. til 31. december eller fem arbejdsdage på andre tidspunkter kan udveksling af oplysninger mellem medlemsstaterne og Kommissionen finde sted på papir ved brug af de modeller, formater og skabeloner, der er henvist til i artikel 2, stk. 1, i denne forordning.
   Den pågældende part indfører straks de oplysninger, der allerede er fremlagt på papir, i SFC2014, når fejlfunktionen i det elektroniske dataudvekslingssystem ophører, forbindelsen med systemet genetableres eller grunden til force majeure ophører.
   4.   I tilfælde som omhandlet i stk. 3 vil poststemplets dato blive anset for at være det pågældende dokuments fremlæggelsesdato.
   Artikel 6
   Sikkerheden af data overført gennem SFC2014
   1.   Kommissionen etablerer en informationsteknologisk sikkerhedspolitik (herefter benævnt »SFC's IT-sikkerhedspolitik«) for SFC2014 for personale, der bruger SFC2014 i overensstemmelse med relevante EU-regler, navnlig Kommissionens afgørelse K(2006) 3602 (8) og dens gennemførelsesbestemmelser. Kommissionen udpeger en eller flere personer med ansvar for at definere, vedligeholde og sikre den korrekte anvendelse af SFC2014's sikkerhedspolitik.
   2.   Medlemsstater og andre EU-institutioner end Kommissionen, der har modtaget adgangsrettigheder til SFC2014, overholder de IT-sikkerhedspolitiske vilkår og betingelser, der er offentliggjort på SFC2014-portalen, og de foranstaltninger, der er gennemført af Kommissionen i SFC2014, for at sikre overførelsen af data, særlig i forbindelse med anvendelsen af den tekniske grænseflade, der er henvist til i artikel 5, stk. 1, i denne forordning.
   3.   Medlemsstaterne og Kommissionen gennemfører og sikrer effektiviteten af de sikkerhedsforanstaltninger, der er vedtaget for at beskytte de data, de har lagret og overført gennem SFC2014.
   4.   Medlemsstaterne vedtager nationale, regionale eller lokale informationssikkerhedspolitikker, der dækker adgang til SFC2014 og automatisk indførelse af data i det, hvorved et minimumsæt af sikkerhedskrav sikres. Disse nationale, regionale eller lokale IT-sikkerhedspolitikker kan henvise til andre sikkerhedsdokumenter. Hver medlemsstat sikrer, at disse IT-sikkerhedspolitikker gælder for alle de myndigheder, der benytter SFC2014.
   5.   Disse nationale, regionale eller lokale IT-sikkerhedspolitikker indeholder:

               a)

               de IT-sikkerhedsmæssige aspekter af det arbejde, der udføres af den eller de personer, der er ansvarlige for at forvalte adgangsrettighederne, som der henvises til i artikel 3, stk. 3, i denne forordning, i tilfælde af at de anvendes direkte

               b)

               sikkerhedsforanstaltningerne for nationale, regionale eller lokale computersystemer, der er forbundet med SFC2014 gennem en teknisk grænseflade henvist til i artikel 5, stk. 1, i denne forordning, så de kan bringes i overensstemmelse med SFC2014-sikkerhedskravene.

         Med hensyn til første afsnit, litra b), er følgende aspekter omfattet, hvis det er relevant:

               a)

               fysisk sikkerhed

               b)

               datamedier og adgangskontrol

               c)

               lagringskontrol

               d)

               adgangs- og kodeordskontrol

               e)

               overvågning

               f)

               forbindelse med SFC2014

               g)

               kommunikationsinfrastruktur

               h)

               forvaltning af de menneskelige ressourcer inden beskæftigelse, under beskæftigelse og efter beskæftigelse

               i)

               hændelsesstyring.

         6.   Disse nationale, regionale, eller lokale IT-sikkerhedspolitikker baseres på en risikovurdering, og de beskrevne foranstaltninger står i forhold til de identificerede risici.
   7.   Dokumenterne, hvori de nationale, regionale eller lokale IT-sikkerhedspolitikker fastsættes, gøres tilgængelige for Kommissionen efter anmodning.
   8.   Medlemsstaterne udpeger en eller flere personer på nationalt plan med ansvar for at vedligeholde og sikre gennemførelsen af de nationale, regionale eller lokale IT-sikkerhedspolitikker. Den eller disse personer fungerer som kontaktperson med den eller de personer, der er udpeget af Kommissionen, jf. artikel 6, stk. 1, i denne forordning.
   9.   Både SFC's IT-sikkerhedspolitik og de relevante nationale, regionale og lokale IT-sikkerhedspolitikker opdateres i tilfælde af teknologiske forandringer, identifikation af nye trusler eller andre relevante udviklinger. Under alle omstændigheder gennemgås de årligt for at sikre, at de fortsat udgør en passende løsning.
   KAPITEL II

      AFSLUTTENDE BESTEMMELSE

   Artikel 7
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. maj 2014.

            På Kommissionens vegne

         José Manuel BARROSO

            Formand

      (1)  Europa-Parlamentets og Rådets forordning (EU) nr. 223/2014 af 11. marts 2014 om Den Europæiske Fond for Bistand til de Socialt Dårligst Stillede (EUT L 72 af 12.3.2014, s. 1).

      (2)  Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281 af 23.11.1995, s. 31).

      (3)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (4)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

      (5)  Europa-Parlamentets og Rådets direktiv 1999/93/EF af 13. december 1999 om en fællesskabsramme for elektroniske signaturer (EFT L 13 af 19.1.2000, s. 12).

      (6)  Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (direktivet om databeskyttelse inden for elektronisk kommunikation) (EFT L 201 af 31.7.2002, s. 37).

      (7)  Europa-Parlamentets og Rådets direktiv 2009/136/EF af 25. november 2009 om ændring af direktiv 2002/22/EF om forsyningspligt og brugerrettigheder i forbindelse med elektroniske kommunikationsnet og -tjenester, direktiv 2002/58/EF om behandling af personoplysninger og beskyttelse af privatlivets fred i den elektroniske kommunikationssektor og forordning (EF) nr. 2006/2004 om samarbejde mellem nationale myndigheder med ansvar for håndhævelse af lovgivning om forbrugerbeskyttelse (EUT L 337 af 18.12.2009, s. 11).

      (8)  Kommissionens afgørelse K(2006) 3602 af 16. august 2006 om sikkerheden af Europa-Kommissionens informationssystemer.


title: Kommissionens gennemførelsesforordning (EU) nr. 490/2014 af 12. maj 2014 om faste importværdier med henblik på fastsættelse af indgangsprisen for visse frugter og grøntsager

text:
               13.5.2014

               DA

               Den Europæiske Unions Tidende

               L 138/84

         KOMMISSIONENS GENNEMFØRELSESFORORDNING (EU) Nr. 490/2014
   af 12. maj 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. maj 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  48,3

                  MK

                  88,4

                  TN

                  49,2

                  TR

                  65,0

                  ZZ

                  62,7

                  0707 00 05

                  MK

                  59,9

                  TR

                  124,2

                  ZZ

                  92,1

                  0709 93 10

                  TR

                  108,9

                  ZZ

                  108,9

                  0805 10 20

                  EG

                  44,3

                  IL

                  74,6

                  MA

                  45,2

                  TN

                  68,6

                  TR

                  51,4

                  ZZ

                  56,8

                  0805 50 10

                  TR

                  96,6

                  ZZ

                  96,6

                  0808 10 80

                  AR

                  131,2

                  BR

                  101,5

                  CL

                  101,7

                  CN

                  98,4

                  MK

                  27,7

                  NZ

                  140,1

                  US

                  191,6

                  ZA

                  101,4

                  ZZ

                  111,7

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.